
'ui Plinii fuerint fontes in artificum historia, nemo 
^orum, qui ad hunc diem in ea quaestione inquirenda versati 
;sunt, ita videtur demonstrasse, ut omnem ex animis dubi- 
tationem toUeret novisque indagationibus locum non relin- 
•queret. Quae cum ita sint, suadente et hortante Urlichsio, 
■qui vir et ingenio et doctrina praestat, ego quoque ad eam 
«olvendam statui pro viribus ahquantum conferre. Huius 
laboris mei fructum hac dissertatione exposui. 

Sed, priusquam rem ipsam aggrederer, haud inutile 
'esse duxi et supplere quae C. B. Starkius de studiis in eam 
€ollatis praebet (Systematik und Geschichte der Archaologie 
der Kunst, Leipzig, 1880, S. 37B) et indicare, quid ei, qui 
ante me operam ei rei navaverunt, assecuti esse sibi vide- 
rentur. Et primus quidem C. G. Heynius eam quaestionem, 
de qua agitur, tractandam suscepit ac primum historicis 
Graecis (cf. Opusc. Acad. tom. V. p. 366), deinde Nepoti 
(vgl. Antiquar. Aufs. H. St. S. 97) artificum vitas tribuit. 
Post eum Adolphus Briegerus opusculo , quod inscribitur : 
De fontibus librorum XXXHI, XXXIV, XXXV, 
XXXVI, Naturalis Historiae Plinianae, qua- 
tenus ad artem plasticam pertinent, Gryphiae, 
1857, alia aliis fontibus, Varroni Nepoti Muciano, Pasiteli 
Graecis auctoribus, similibus vindicavit. Hunc excepit Theo- 
•dori Schreiberi disputatio : Quaestionum de artificum 
aetatibus in Plinii N. H. libris relatis specimen, Lip- 
siae, 1872, in qua e Varroniana artis historia Plinium ea sump- 
sisse, quae de artibus tradit, demonstrare conatus est. Henricus 

Brunrilhs"autefn'etraVgumenta, quibus ille sententiam tuitus 
erat, parvi faciens cum putaret alia quadam via quaestionem 
esse solvendam, Nepotem sibi persuasit primarium fuisse 
Plinii auctorem (Sitzungsberichte der philosophisch - philo- 
logischen und historischen Glasse der k. b. Akademie der 
Wissenschaften zu Mtinchen : Cornelius Nepos und die 
Kunsturtheile bei Plinius, Jahrgang 1875, B.I, S. 311 ff.). 
Quamquam ne huius quidem sententia omnino est probata. 
Nam Adolfus Furtvaenglerus Nepotem nisi in XXXV. Hbro non 
in usum esse vocatum existimavit (Jahrbticher fur classische 
Pliilologie : Plinius und seine Quellen tiber die bil- 
denden Ktinste, neunter Supplementarband 1877 — 1878, 
S. 3), Urhchsius fundamento carere opinionem Brunnii iu- 
dicavit. (Die Quellenregister zu Plinius letzten Bti- 
chern, Wtirzburg, 1878, S. 17). Denique Gustavus Oehmi- 
chenus artificum lexicon, quod vocant, a Varrone profectum 
Phnium adhibuisse suspicatus est (Plinianische Studien 
zur geographischen und kunsthistorischen Lite- 
ratur, Erlangen, 1880). 

Neque illud est omittendum , qui fuerint ilH artifices 
quibusque Naturahs Historiae partibus eorum historia con- 
tineatur. Habemus igitur caelatores (XXXHI, 154 — 157),, 
statuarios(XXXIV, 49—93), pictores (XXXV, 15—16; 63—120; 
122 — 148), plastas, ut ipsius Phnii verbo utar (ibid., 151 — 152 ; 
154—157), scalptores (XXXVI, 9—43). 

De ordine autem in hac disputatione servando primum 
demonstrabitur exquisitum quendam auctorem in eis par- 
tibus a Phnio esse adhibitum, deinde, quid primario iUi 
fonti, quid ahis videatur tribuendum, ostendetur. 

Gaput I. 

Sectio L A). Graecis auctoribus idque nuUo 
intercedente Romano debentur pleraque eorum, 
quae artificum historia continentur. Quod 
demonstrare incipientes quodnam mehus quam ipsius 
Phnii testimonium afferre possumus? Is igitur pictorum 

descriptionem his ingreditur (XXXV, 64): „iVbn constat 
^ibi in Jtac parte Graecorim diligentia multas post olym- 
piadas celebrando pictores quam statuarios ac toreutas primum- 
qiie olympiade nonagesima,^' Qiiibus verbis haud scio an non 
apertius dicere potuerit : a Graecis scriptoribus , quorum 
omnino laudanda esset dihgentia, profecta es§>e ea, quae in 
XXXIII. et XXXIV. libro de caelatoribus (§§ 154— 167) et 
statuariis (§§49 — 93) tradidisset ; qui Graeci cum in eo 
tantum essent reprehendendi, quod falso sibi persuasissent 
ante XG. olympiada nullum exstitisse pictorem celebrem, ex 
^isdem esse depromenda ea, quae hKle ab eo tempore de 
pictoribus essent memoranda ; a Graecis manasse haec, a 
Romanis illa. Neque dicat quis Graecorum illorura hbros 
Phnium intercedente Romano auctore adhibuisse. Nam eius 
verba sunt inteilegenda, prout sonant. Quam ob rem, cum 
solos Graecos nominet, solos Graecos, quin de Romano 
possit cogitari, in usum vocatos putandum est, immo, si 
Graecis ilhs adnumerandus esset scriptor Romanus, maiorem 
negligentiae culpam in se admisisset Phnius quam ei, quos 
vituperat. Deinde ex eis verbis, quae modo attuhmus, patet 
ea, quae inde a XG. olympiade, id est, inde a § 60 narrantur, 
-eis opponi, quae in §§ 54—59 traduntur, id quod et aliqua 
-.sermonis differentia inter utramque partem exstante sus- 
picari hcet et particula autem aperte exprimitur. lam vero 
<ium a Graecis non sint profecta, nisi quae inde a § 60 
memorantur, sequitur, ut paragraphi 64—69 ad Romanos, 
sive unus fuit adhibitus, sive plures, sint referendi. Quae 
•cum ita sint, si Graecorum hbros Romani auctoris opera 
ad Phnium pervenisse iudicaverimus, Romano inde a § 60 
adhibito Romanum in §§ 64 — 59 in usum vocatum opponi 
erit dicendum. At nemo est, quin videat, quantum illud a 
communi sensu abhorreat, Praeterea Romanus ihe scriptor, 
qui, si vera esset sententia, quam impugnamus, ea Phnio 
tradidisset, quae inde a XC. olympiade Graeci de pictoribus 
memoraverunt, haud secus atque Graeci, quos exscripsisset, 
dignus fuisset, qui, quod pravum eorum exempluni esset 
secutus, vehementer vituperaretur. Romanum igitur auctorem 

Graecorum libros exscripsisse exscriptosque Plinio tradidisse 
prorsus dici nequit. Alio quidem modo Urlichsius fta verba, 
de quibus loquimur, interpretatur. Qui cum apud Plinium 
(XXXV, 58) legisset: Qiiin immo certamen etiam picturae 
florente eo (Panaeno) instituttim est Corinthi ac Delphis primus- 
que omnium certavit cum Timagora Chalcidense, miperatus ah eo 
PythiiSy quod et ipsiu^ Timagorae carmine vetusto apparet chroni- 
corum errore non dubioj ex chronicis illis pictorum descrip- 
tionem fluxisse iudicavit (Ghrestomathia Phniana, L 1.). Sed, 
ut illud, quod de Ek^phanto, Damarati comite, CorneUus 
Nepos tradit (XXXV, 16) ex eo fonte, quem in manibus 
habebat, PHnius exscripsit (cf. infra, p. 29), ita Chronicorum 
illorum, iquidquid sunt, falsum indicium nisi per eum hbrum, 
quem adhibuit, cognovit, quo dicendi genere tum videtur 
libenter esse usiis, cum erroris cuiusquam in fontibus men- 
tionem ahquam reperiebat (cf. VI, 83 ; IV, 114 ; XXVII, 176 : 
XXXIII, 68). — Praeclare illa paragraphi 64 verba con- 
firmantur eis, quae ahbi reperimus. Sunt autem haec : 
Artifices, qui compositis voluminibus condidere haec, miris laudibus 
celebrant Telephanen Phocaeum ignotum alias , quoniam in 
Thessalia habitaverit, et ibi opera eius latuerint, alioqui suffragiis 
ipsorum a^quatur Polyclito, Myroni, Pythagora£. Laudant eius 
Larisam et Spintharum pentathlum et Apollinem, Alii non hanc 
ignobilitatis fuisse causam, sed, quod se regum Xerxis et Darii 
officinis dediderit, existimant (XXXIV, 68). Quae ut intellegatur, 
quam late pateant, ad haec est attendendum. Enumerat 
Plinius celeberrimos statuarios, dico Phidiam, PolycUtum, 
Myronem, Pythagoram, Lysippum haud ita paucis referens^ 
et quae ad artem et quae ad opera spectant (§§ 64 — 67).. 
Quo facto ad Telephanen transiens memorat artifices quosdam, 
e quorum hbris ea omnia fuerint desumpta, ut ipsius Plinii 
verba proferafn, qui haec condidere, miris eum laudibus 
extuHsse, celeberrimis aequavisse statuariis etc. pergit- 
que describere ea, quae interposita paragrapho 68 inter- 
ruperat. lam illud qui haec condidere num ahud indicare 
potest nisi artifices quosdam esse auctores, e quibus quae 
de statuariis narrantur manaverunt? Quodsi requirimus,. 

qui fuerint, num de aliis est cogitandum ac de eis, qui et 
indicibus continentur et aliunde merentur nomen artificum? 
Hi autem suntne Romani an Graeci? Nisi forte Varro, 
Nepos, alii artificum in numero sunt pronendi. Quae si 
perpendimus, fieri nom potest, quin cum alii, tum praecipue 
Menaechmus, Antigonus, Xenocrates, Pasiteles et inter arti- 
fices laudati (XXXIV, 80, 83, 84; XXXIII, 156; XXXVI, 36, 39) 
et in fontium externorum numero positi (cf. indices librorum 
XXXIII— XXXVI ; XXXIV, 80, 83, 84 ; XXXV, 68 ; XXXVI, 
39) mentibus occurrant. Ipsius igitur Plinii testimonio docemur 
Graecos auctores nuUo intercedente Romano esse adhibitos. 

Haud parum corroboratur huius argumenti vis Graecis 
et vocabulis locutionibusque et epigrammatis in tota fere 
oratione recurrentibus. Ac Graeca quidem vocabula locutio- 
nesque si consideraveris et complura esse et omnibus 
artificum historiae partibus reperiri, nisi Graecos fontes ab 
ipso Phnio excerptos admiseris, expiicare vix poteris. Nam, 
etsi per se fieri potuit, ut nisi Romani cuiusdam opera e 
Graecis scriptoribus non manarent, non est prius ad eam 
transeundum sententiam, quam certa quadam ratione ita se 
rem habere demonstretur. lam vero verborum illorum duo 
videntur genera esse distinguenda : unum eorum , quae 
quamvis perraro ante Plinium sint adhibita, tamen non- 
nunquam apud eos scriptores, qui prius fuerant, reperiuntur; 
alterum eorum, quae, cum primum a Phnio sint in usum 
vocata, prorsus apta esse videntur, quae verum esse id, quod 
contendimus, ostendant. Sunt autem illa : in hbro XXXIII. 
emblema (166); in XXXIV. colossicon (54), doryphorus 
(66,66), canon (66), citharoedus (59), symmetria (68, 
66), canephoros(70), pancration (79), epistates (82), 
comoedus (87); in XXXV. graphis (68), thyrsus (74), 
ethe (98), propylon (101), parerga (101), opsonia 
(112), apographon (126), typus(128), necyomantea(132), 
aconiti (139), psaltria (141). — Haec autem sunt : in libro 
XXXIV. cliduchus (54), diadumenus (66), astragali- 
zontes (65), periphoretos (66), discobolos (67, 80), 
pentathlus (67, 72), prista (67), pancratiasta (67), sta- 

diodromos (59),. dicaeus (59), catagusa (69), periboetos 
(69), stephanusa (70), pseliumene (70), sauroctonos 
(70), encrinomenos (72), Philesius (76), celetizontes 
(75, 78), colossaeus (78), cliticon (78), bathytes (79), 
epithyusa (80), splanchnoptes (81), eucnemon (82), 
perixyomenus (86, 87), catatexitechnus (92); in hbro 
XXXV.: Thressa (70), hoplites (71), habrodiaetus (71), 
gra.phice (77), pallaca (86), anadyomene (87, 89), 
bronte (96)^ astrape (96), ceraunobolia (96), anapau- 
omene (99), poppizon (104), anapauomenos (106), rhy- 
parographos(112), anthropographos(113), gryllus (114), 
hemeresios (124), stephanoplocos (125), stephanopolis 
(125), syngenicon (134, 143), ocnos (137), aposcopeuon 
(138); in Ubro XXXVI. : symplegma (24, 36), lampteres 
(25), Kippocampus (26), pteron (30, 31) — His voca- 
buhs nonnuUas Phnio proprias locutiones adiungimus, 
quas , quia vel a consueto sermone Latino recedunt, 
velut in operibus participio vel infinitivo quasi nomine 
substantivo designatis vel.vago eo ineptoque sensu, quem 
praebeut , suspicionem movent Phnium non intellexisse, 
qiiid eo opere , quod describeret, repraesentaretur, minus 
accurata translatione e Graeco sermone in Latinum exortas . 
esse arbitramur : claudicans (XXXIV, 69), destringens se 
(ib.,62), digitiscomputans (ib.,88), supplicans paene cum 
voce(XXXV, 99), clypeo dimicans (ibid., 130), erumpens 
(ibid.,144), [cf. a7ro^u6(;-evo?, smS-uouaa, xaTayouaa, a<jTpaYaXt^ovT£;, 
XtaSou[j!.svo;, <jTe<pavou(ja, ^eXtoufxevYi, eyxptvojjLevo;, x. t^ X., quae modo 
attulimusj; Apolhnem serpentemque sagittis co nf igi (XXXVl, 
69), ab Oreste matrem et Aegisthum interfici (XXXV, 144), 
puer (7rat<;, vgl. Furtwaengler, S.44) flagehum tenens (XXXIV, 
69), flentes (Furtwaengler, S. 47), matronae (ibid. 86), 
muher admirans (XXXIV, 78, axopXeTuouda; Furtwaengler, 
S. 46), puella (Kopyi, XXXV, 147. Furtwaengler, 48 ; Brunn, 
Geschichte der griechischen Ktinstler, II, S. 299), Iphigenia 
celebrata laudibus oratorum (XXXV, 73; pYiTopwv; vg. Ur- 
Hchs QR., S. 15, A**). — Negat quidem Furtvaenglerus (S. 39) 
a Graecis operum nominibus concludi posse Graecos fuisse 
fontes, e quibus oriantur ; taha Romae fuisse usitata Romanae 

plebis exemplo a7:o$u6[Jxvov tlagitantis (XXXIV, 62) proba- 
visse sibi visus est. Sed fefellit doctum virum unius eximii 
signi a Lysippo, praestantissimo artilice, confecti, quod ante 
Thermas dicatum omnium vel praetereuntium vel introe- 
untium ocuios in se convertebat, unius igitur illius signi 
Graecum nomen minime mirum esse, si plebs Romana, 
insolitarum rerum avida, eius signi aspectu nescio quo pacto 
delectata memoria retinuerit ac vulgo usurpaverit ; eandem 
reliquorum>operum Graeca nomina non modo non in promptu 
habuisse, verum etiam, ne num essent quidem, cognovisse. — 
Epigrammata quoque Graeca (Latina quaedam Domitio Marso 
Urlichsius haud immerito tribuit, QR. p. 11. f.), quibus 
haud pauca laudatorum operum illustrantur, silentio non 
sunt praetereunda. Neque tamen in eis enumerandis mora- 
bimur, cum iampridem lahnius (Berichte iiber die Verhand- 
lungen der koniglich sachsischen Gesellschaft der Wissen- 
schaften zu Leipzig, Philologisch-historische Ciasse : Ueber 
die Kunsturtheile bei Plinius, zweiter Band 1850, S. 118) et 
Benndorfius (De Anthoiogiae Graecae epigranyiiatis, quae 
ad artes spectant, Lipsiae, 1862, p. 52) hoc curaverint. Illud 
vero monendum esse censemus non ipsum Plinium ea 
collegisse «neque e diversis poetarum editionibus neque e . 
«vasta Meleagri corona, cum quia aliis disquisitionibus erat 
« intehtus et de artificum artisque liistoria raptim acturus, 
« tum quia rehquis fontibus in indicibus diligenter recensitis 
« solam Meleagri coronam misere non neglexisset» (cf. Ben- 
dorlium, 1. 1. p. 67). 

lam, ut ad alterum idque praecipuum huius partis 
argumentum veniamus, statuimus cum ex ipso Graeco fonte 
aliquo lluxisse statuariorum indicem chronologicum (XXXIV, 
49 — 52), tum ex eodem manavisse reliquam artificum des- 
criptionem. Ac primum Graeco fonti, qui ipse est a Plinio 
exscriptus, statuariorum index debetur. Quod ut facilius' 
percipiamus, eum locum, in quo tota videtur niti argumen- 
tatio, oculis subiicere libet : Maior pars eorum (quorum circa 
aes Corinthium adfectatio furit) simulare eam scientiam videtur 

ad segregandos sese a ceteris magis quam intelligere aliquid ibi 
siiptilixis, et hoc paucis docebo. Corinthxis capta est olympiadis 
CLVIII anno tertio, nostrae urhis DCVIII, cum ante secxda 
fictores nohiles esse desissent, quorum isti omnia signa hodie 
Corinthia apellant Quapropter ad coargxiendos eos ponenixis 
artificum aetates, Nam urhis nostrae annos ex sxipra dicta com- 
paratione olympiadum colligere facile erit (XXXIV, 6—7), Atque 
qui haec scripsit, manifestum est eum aetates solis olym- 
piadibus indicatas in fonte repperisse. Quod nisi ita esset, 
quod non annis ab urbe condita uteretur, excusationes, 
ut ita dicam, legentibus alferre non videretur, eis, id quod 
a communi sensu prorsus abliorret, et comparandi centesimam 
quinquagesimam octavam olympiada cum sexcentesimo octavo 
urbis anno et inde pro unaquaque aetate ex olympiadibus 
annos urbis coUigendi onus non imponeret. Solas igitur 
olympiadas, non annos ab urbe condita Plinio praebuit fons 
ille, e quo manaverunt artifuium aetates supra dicto loco 
promissae, in paragraphis 49 — 52 enumeratae. lam vero 
Graeci scriptoris fuit fons ille, non Romani. Phnius enim, 
cum, quod olympiadibus indicaret statuariorum aetates, se 
excusaret, si Romanum exscripsisset auctorem, hac prima 
debebat uti excusatione : in Romano illo auclore aetates non 
alio modo atque olympiadibus fuisse indicatas. Sed fingamus 
Romanum intercessisse : de solo Varrone aut Nepote habemus, 
quod cogitemus. At utrumque annos ab urbe condita ad- 
hibuisse (conf. Gellium, XVII, 21), propriam in eis com- 
putandis rationem secutos esse nemo nescit neque uUa 
causa fuisse putanda est, cur in artificibus tractandis a con- 
sueta ratione recederent. Quae cum ita sint, dubitare non 
possumus, quin ex ipso Graeco fonte, non e Romano PHnius 
aetates illas sumpserit. — Restat, ut demonstremus ex eodem 
fonte.fluxissereliquam artificum descriptionem. Atque aetates 
quidem artificum in eis N. H. partibus , quibus operam 
damus, relatas ex eisdem fontibus atque statuariorum indicem 
profectas esse nemo erit, qui infitietur, si secum reputaverit 
et in indice et in eis paragraphis, quibus quisque tractatur, 
prorsus eandem rem eodem modo indicari, dico id tempus, 

quo quisque floruerit : ut Euphranoris (XXXV, 129), Aetionis 
et Therimachi (XXXV, 78). Quamquam non aetates solum, 
verum etiam reliqua et statuariorum (XXXIV, 63—93) et 
pictorum (XXXV, 60—148) et caelatorum (XXXIII, 154-157) 
descriptio maximam partem ab eodem fonte manaverunt. 
Quam recte docet Schreiberus cum aetatibus ilhs cohaerere, 
quippe in qua et eodem ordine atque in indice PolycHtus^ 
Myron , Pythagoras cum tractentur (XXXIV , 55, 57 , 59), 
tum § 68 nominentur, et neque in descriptione neque in 
indice commemoretur Phidiam Hageladae discipulum fuisse 
haud secus atque illos, et de omnium aetatibus similiter 
sit erratum (cf. 1. 1. p. 17). Neque tamen est , cur ad 
minutissimas illas res confugiamus, cum ab ipso Piinio 
audiamus a Graecis auctoribus non solum allatas esse arti- 
ficum aetates, verum etiam artifices ipsos esse tractatos. 
Dicuntur enim celebrati esse statuarii pictores toreutae 
(XXXV, 54). Plinius autem, quid hac celebrandi voceintel- 
hgiveJit, ipse perhibet loco (XXXIV, 68), supra allato (p. 6), 
ubi Telephanem Phocaeum ita celebratum esse videmus, ut 
quamquam ignotus erat ahas, quoniam in Thessalia habitabat 
et ibi opera eius latuerunt, ab artificibus PolycHto, Myroni, 
Pythagorae aequaretur, et ex operibus eius tria laudarentur^ 
Larisa, Pentathlus, ApolJo. Tria igitur Jmic vocabulo subesse 
videntur : quaedam ad artificum vitam pertinentia narrantur, 
conferuntur inter se artilices, eorum opera laudantur, 
id quod in his N. H. partibus fieri constat. Idem vel 
inde patet, quod in caelatoribus, quippe qui haud secus 
atque statuarii celebrati esse putandi sint (XXXV, 54), nuUa, 
quae olympiade designetur, aetas memoratur. Ita probavisse 
propositum mihivideor: Graecis auctoribusdeberi plera- 
queearum rerum,quae artificum historiacontinentur. 
lam illi Graeci quinam fuerint, tam manifesto declarant et in- 
dices librorum, de quibus agimus, et eorundem librorum loci 
quidam , ubi nonnunquam laudantur (XXXIV, 80, 83, 84 ; 
XXXV, 68, 79, 129 ; XXXVI, 39), ut sola nomina proferre 
sufficiat. Sunt igitur Pasiteles, Antigonus, Menaechmus, Xeno- 
crates, Duris, Menander, Heliodorus, Apelles, Melanthius^ 
Asclepiodorus, Euphranor, Parrhasius. 

Hic monendum puto me, cum pleraque, non omnia, 
quae de artificibus traduntur, Graecis scriptoribus deberi 
supra dicerem, in animo habuisse nonnuUa excipere, quae 
omnino non possunt ex eorum libris fluxisse, velut quae 
ad Romanorum imperatorum tempora pertinent, vel ad 
opera, quae in templis post Graecos illos auctores aedificatis 
dicuntur esse collocata. Haec Plinius e Romanis scriptoribus 
inseruit eis, quae a Graecis exscripsit (cf. H). 

Sequitur altera quaestio, ipsa quoque gravissimi mo- 
menti, quam si contigerit, ut ad exitum perducamus, facilius 
^ruentur quae ad reliquos fontes sunt revocanda, uberrimus 
in eam disciplinam fructus redundabit, qua veterum arti- 
ficum quae supersunt opera tractantur. Quae sic se babet : 
Graecorum auctorum libros, quae artificum histo- 
riae quasi fundamenta esse modo probavimus, 
ipsosne Plinius inspexerit, an in unius ex eis auc- 
toribus libro exscriptos invenerit? 

Quo plures docti viri eam quaestionem attingunt, eo 
saepius in medium profertur coniectura Graecorum illorum 
commentarios nisi in unum- collectos non esse adhibitos 
(vgl. Brunn. SB. 312; Oehmichen, a. a. 0.111 ; v. Wilamowitz- 
Moellendorf : Philologigche Untersuchungen, Band IV. Anti- 
gonos von Karystos, 7). Quae coniectura nobis est argumentis 
firmanda. Atque, ut ab indicibus ordiamur, in XXXHI. libro 
septem referuntur auctores, qui de rebus ad artem per- 
tinentibus egisse putandi sunt : Pasiteles , Antigonus , Me- 
naechmus, Xenocrates, Duris, Menander, Hehodorus. Itaque 
nihil magis est consentaneum quam magnam eius Hbri 
partem putare in exponendis vel operibus vel artificum vitis 
•versari. Sed tantum abest, ut de eis copiose agatur, ut non 
amphus quattuor paragraphi eaeque non totae ad caelatores 
spectent. Propterea tam paucis rebus traditis eisque optime 
sese excipientibus, saltem in §§ 154—156, tam multos scrip- 
tores singulos quidquam contuhsse minime veri est simile. 
Quid, si ex auctoribus unum omnino non potuisse adhiberi 
demonstratur ? Hehodorus quidem nisi Atheniensium ana- 
themata, immo, si idem habendus est atque ille, quem 

Tuspl ocA(iOTzokm(; scripsisse Athenaeus tradit (IX, p. 406, cj^ 
id quod ad veritatem proxime accedit (cf. Briegerum 1. 1. p. 33), 
nisi in Atheniensium arce coUocata opera in libro suo non 
complexus est. Quid igitur sequitur ? Nempe, ut in eo N. H. 
hbro, cuius in indice nomen eius refertur, Atheniensium 
anathematum vel minima sit mentio facta. Quod si exspec- 
tamus, vehementer spe decipimur. Nullum indicium, ne 
vestigium quidem ulhus rei apparet, quod ad Athenas referri 
possit. Romanis rebus hber fere totus est refertus ; de 
Graecis admodum pauca, de Atheniensibus ne verbum quidem 
commemoi^atur. Verum enimvero omnino necesse est, ut is 
hber, quem fontem fuisse declaret index ahquis, a qua 
autem ahuiide constet nihil esse sumptum, non sit ipse in- 
spectus, sed ab aho quodam auctore una cum nomine eius, 
qui composuit, ex3criptus. — lam vero de toreutis egit 
Menander (cf. indicem hbri XXXIII.). Hos Oehmichenus, 
quia vox toreutices plasticam artem generatim sumptam 
designat, plasticos artifices intehigit (vgi. S. 193). Sed praeter- 
quam, quod ipse Phnium fatetur in designando artificum 
genere sibi non constare (ibid.), non videtur animadvertisse . 
primum omnino supervacuum fieri statuariorum vocabulum 
in XXXV. hbri § 64, quippe qui toreutis continerentur, 
deinde Phnium videri secernere eos, quos tractavit, h. e. 
statuarios (1. XXXIV), caelatores [toreutas] (1. XXXIII), ab 
eis, quorum descriptionem in XXXV. hbro est initurus, 
denique prorsus immerito Menandrum, toreutarum fontem, 
in hbrorum XXXIV. et XXXVI. indicibus esse omissum, 
cum toreutis continerentur statuarii et scalptores. Itaque 
cum Menander de toreutis egerit, quibus significantur caela- 
tores, Menandro pleraque earum rerum, quae de artificibus 
ihis narrantur, vindicare possumus. Quod si fecerimus, prope 
nihil femanebit, quod ceteri conferre potuerint. ' — Age vero 
XXXIII . hbri indicem confer cum insequentis hbri indice : 
iam praeter inversum Antigoni Menaechmique ordinem 
omissumque Menandrum cetera prorsus consentire videbis. 
Sed Brunnii, quae dicitur, lege scimus Phnium eodem 
ordine, quo in componendis hbris usus esset, auctores etiam 

in indices rettulisse ; auctoribus exquisitis, si quos libros 
exscripsissent, quos ipse quidem non adiisset, sed tamen 
indicare voluisset, saltem nomina eorum, qui confecissent, 
vel primum vel ultimum in enumerandis eis omnibus locum 
dedisse (Brunn: De auctorum indicibus Plinianis dispu- 
tatio isagogica, Bonnae, 1856, p. 1). Itaque cum diversi arti- 
fices diverso modo tractati sint, in XXXIII. libro caelatores ad- 
modum paucis (§§ 154 — 157), compluribus statuarii in XXXIV. 
libro (49 — 93), si singulorum libri fuerunt inspecti, necesse 
fuit, ut prorsus diverso ordine in indices referrentur. Quod 
cum aliter se habeat, ceteros ex uno quodam exscriptqs 
€sse dicemus. 

Haec cum dissererem, Detlefsenum indicis eius postre- 
morum quinque nominum fidem in dubium vocasse 
(Philologus, B. XXVIII., S. 709), quattuor uncis inclusisse 
(C. P. Secundi naturalis historia, .vol. I. p. 64), ut omnia 
delerentur, monuisse (Philologus, XXVIII, 709) non igno- 
rabam. Sed perpendens, quibus rationibus motus mutationes 
illas proposuerit, in eius sententiam ut concedam, non ad- 
ducor. Menandri quidem et toreutarum vocabula , quas 
lectiones optimi codices V et a praebent, Menaechmo et 
toreutice dittographia, quam vocant, orta esse putat. Qua 
in re etsi negari non potest iieri potuisse, ut Menaehmus 
prave inMenandrum mutaretur, tantam fuisse librarii negle- 
gentiam, ut in exscribendis vocibus non modo Menaechmi 
verum etiam toreutices erraret, quis sibi persuadeat? Gon- 
iicientem praeterea Detlefsenum nomina illa ex insequente 
libro in hunc indicem irrepsisse ita redarguimus, ut dicamus 
propterea id nobis minus probari, quod in uno medium, in 
altero ultimum locum obtinent. Sed de auctoribus, quibus 
debeatur caelatorum descriptio, cur codicum auctoritatem 
tanti faciamus, cum, quiriam fontes in eo indice relati sint 
vel in eum fuerint referendi, manifesto Plinius alio loco 
>declaret? Nam, cum auctores suos laudet, quod eandem in 
tractandis caelatoribus diligentiam adhibuerint atque in 
statuariis (XXXV, 45), eosdem prorsus fontes sibi praesto 
fuisse et in statuariis et in caelatoribus aperte profitetur. 
Quae cum ita sint, quidquid exhibent codices de caelatorum 

fontibus, certo scimus, quorumnam auctorum' nomina in 
XXXIII. libri extremo indice praebere debeant, dico nomina 
eorum scriptorum, quibus ex indice libri XXXIV. vindicanda 
sunt ea, quae de statuariis memorantur. In quibus cum 
numerentur Xenocrates, Duris, Heliodorus, optimo iure 
eorum nomina in libri XXXIII. indice ponere alque in ea, 
quam hoc ipso indice veram esse demonstrare conati sumus, 
sententia perseverare possumus. 

Vidimus modo eosdem fuisse fontes librorum XXXIII. 
et XXXIV. in describendis statuariis ac caelatoribus. Nihil 
igitur obstat, quo minus Menandrum in tractandis statuariis 
adhibitum esse putemus. Quod cum cogitare possimus, 
certum autem sit in XXXIV. libro nihil a Menandro, quippe 
qui de toreutis (caelatoribus, cf. p. 13) egerit (cf. indicem 
libri XXXIII.), esse sumptum , sequitur Menandrum nisi 
aUo intercedente non in usura esse vocatum. Praeterea in 
XXXV. libro illud forte mirum videatur, quod in indice 
omissi Antigonus Xenocratesque in § 68 huius libri laudantur. 
Dicemusne aut Phnium in indicandis fontibus fuisse negle- 
gentem aut scriptorum illorum nomina in indice librariorum 
culpa excijdisse ? Minime vero cum contra aperte profiteatur 
ille nihil se antiquius habuisse, quam ut omnes, quos ad- 
hibuisset, auctores patefaceret (cf. N. H. praefalionem, 21), 
codicum autem depravationis in eo Hbro, de quo agitur, ne 
minima quidem suspicio oriatur. Prorsus evanescet difficultas, 
si Antigoni Xenocratisque iudicia de Parrhasio prolata Plinio 
per aUum cognita esse putaverimus. 

Hactenus indicibus vel soUs vel cutn eis Ubris, ad quos 
pertinent, coUatis constituimus PUnium Graecorum auctorum 
commentarios non ipsum in manibus habuisse, sed in unius 
cuiusdam scriptoris opere coUectos invenisse. Idem ex non- 
nuUis locis, quos exhibet PUniana artificum historia, erui 
potest. Ac Xenocratem Antigonumque postquam cogno- 
vimus de toreutice vel, quod ab eo non differt de sua 
arte scripsisse, quae hoc loco est ars statuaria, en pic- 
turae quoque operam dedisse comperimus (XXXV , 68). 
Quid ergo est? Num, qui Ubros suos essent lecturi, eos 

Plinius decipere voluit? Quod cum prorsus existimari ne- 
queat neque causa excogitari possit , cur , si auctorum 
illorum commentarios ipse in manibus habuisset, minus 
accurate de eis esset locutus/ superest, ut dicamus eius 
menti non obversatam esse nisi confusam aliquam cogita- 
tionem earum rerum, quas illorum libris contineri veri 
simile esset ; ita factum esse, ut scriptores illos ex eis, quae 
e commentariis eorum sumpsisset, partim de toreutice, 
partim de pictura egisse declarai^et. — lam- ad.gravissimum 
illud indicium, quod de fontibus suis protulit, revertamur. 
Graecorum diligentia in describendis pictoribus non sibi 
constitit (XXXV, B4). Fuerunt ergo in aliis artificibus trac- 
tandis diligentes. Quaerentibus autem, quibusnam artificibus 
tractandis diligentiae laudem meruerint, respondet Plinius 
eodem loco : cum de statuariis ac toreutis agerent. Omnes 
igitur Graeci auctores in celebrandis et caelatoribus et 
statuariis et pictoribus versati sunt, idque ita, ut et, • qua 
quisque floruisset olympiade, indicarent et illustrium pictorum 
initia serius statuerent. Quae cum ita sint, nisi existimatur 
unus scriptor reliquorum omnium libros de arte exscripsisse 
ex^criptosque Plinio tradidisse, vide, quid sequatur. Primum 
quidem dicendum est inter omnes quasi convenisse ut, non 
qtiandocunque praestantissimum opus esset confectum, 
sed, quo quisque tempore maxime in honore fuisset, riiemo- 
rar^nt. Quod quantum ab omni veri simihtudine abhorreat, 
nemo est, quin videat. Neque magis existimari potest omnes 
illos auctores de staluariis toreutisque inde ab octogesima 
tertia olympiade egisse, de pictoribus cum ante nonagesimam 
olympiada nihil tradidisse, tum eorum initia in hac olym- 
piade statuentes similiter erravisse. Verum enimvero, id 
quod imprimis est dignum , quod accurate perpendatur, 
omnes illos scriptores num veri simile est una et de toreutis 
et statuariis et pictoribus egisse? Num Menaechmo, Anti- 
gono, Xenocrati, Duridi, quidetoreutice scripserunt, (cf. in- 
dices hbrorum XXXIII. et XXXIV.), Menandro, qui de 
to reutis (cf. ind. hb. XXXIII.) ea, quae ad pictores pertinent, 
deberi credemus? Ses praeterquam, quod in indice Ubri 

XXXV. desunt, qiiid Apelli Melanthio, Asclepiodoro Euphra- 
nori, qui de pictura volumina composuerunt (XXXV. 
79, 129), superesset? An Apelli ceterisque quae de caela- 
toribus statuariisque harrantur vindicabimus ? At ne ipsi 
quidem iii indicibus eorum librorum leguntur, de pictura 
volumina cbmposuerunt (XXXV, 79), de symmetria et colo- 
ribus scripserunt (ibid. 129). Quodsi putaverimus quae 
singuli diversa protulemnt in unius scriptoris opere fuisse 
coliecta, ordine disposita, qua^ in cdmplurium auctorum 
libris discrepantias fuisse necesse est, eas esse explanatas 
aut saltem indicatas, idque ita, ut sciret quidem Plinius, 
quosnam auctores hoc opus complecteretur, non semper 
tamen, quid ad quemque eorum pertineret, iam penitus 
toiletur omnis difficultas. — Denique in eiis partibus, quas 
tractamus, diversae nonnunquam Graecorum auctorum opi- 
niones nobis occurrunt (XXXIV, 68 ; XXXV, 61, 101 bis, 
125, 133, 137)quae, cum qiiam brevissimis verbis indicentur, 
merito suspicionem movent ipsas in exquisiti cuiusdam 
auctoris libro fuisse consignatas. His probavisse mihi videoj;^ 
Graecorum scriptorum libros non ipsos a Plinio 
esse inspectos, sed ab uno quodam ex illis collectos. 
ei praesto fuisse. 

Reliquum est, ut, quisnam fuerit auctor, a quo ceteroi*um 
libri exscripti sunt, videamus. Atque ei, quibus probantur 
quae supra disputavimus, ad Pasitelem hoc colligendi munus 
deferre non dubitabunt. Quamobrem paucis verbis opus 
erit ad illud demonstrandum. Ac primum quidem recen- 
tissimus omnium est Pasiteles, id quod Brunnius in eo 
auctore, qui aliorum scriptorum commentarios in suo libro- 
complexus esse putandus sit , desiderat (SB. 312) neque 
iniuria. Deinde nulHus ceterorum nomen legitur in omnium 
librorum indicibus , • in quibus artificum historia tractatur 
(XXXIII — XXXVI); quo fit, ut ne levissimo quidem modo 
dubitandi, quin Pasiteles sit is auctor, quem quaerimus, 
locus relinquatur. Denique aut priricipem aut ultimum in 
artis scriptorum numero locum occupat : qua re etiam secun- 

dum Brunriii legem supra memoratam (p.l3,sq.) apertissime 
significatur artis scriptores, quorum nomina vel ante vel 
post Pasitelis nomen in indicibus leguntur, nisi Pasitele 
intercedente non esse adhibitos. Ita efticitur, quod demon- 
strandum nobis proposueramus, Pasitelem solum fuisse 
Plinii auctorem primarium in artificum hi^toria. 

B). lam vero ^dem illud verum esse apparebit, si 
quod sibi de artibus Plinius tradendum proposuit cum iliis, 
quae Pasitelis voluminibus continebantur, comparaverimus. 
Atque nemo erit , qui inlitietur Plinium , cum Naturalem 
Historiam scriberet, haCid semper, quid in libros suos re- 
ciperet, praestituisse (Ross, Arch. Aufsatze II. s. 352 fF.), 
sed, ubi earum rerum de quibus esset agendum, imperitus 
erat, ad fontes, qui sibi suppeterent, sese accommodasse. 
Quae cum ita sint, quis Plinio, praesertim cum muHis de 
causis a contemplatione operum arte conspicuorum abductus 
sit (XXXVI, 27), subtile de liis rebus iudicium tribuat? 
Ouamobrem nihil ei relinquebatur, nisi ut auctorem quaereret, 
quem in describendis artificibus sequeretur. Ua factum est, 
ut, cum nobilium operum quinque volumina a Graeco 
quodam eoque artifice praestantissimo , Pasitele , com- 
posita esse cognovisset , n o b i I e s artiiices et opera de- 
scribere constitueret. Nam apertissime profitetur se in arti- 
ficum historia nihil aliud sibi proposuisse quam insignia 
et aliqua de causa notata attingenda (XXXIV, 37), artifices 
celebratos nominandos (ibid.) insignes statuarios raptim 
transcurrendos (XXXIV, 53), celebres pictores quam maxima 
brevitate percurrendos (XXXV, 53), nobilitates operum 
et artificum sive in argento (cf. indicem rerum libri XXXIII.), 
sive in aere (ib., I. XXXIV.), sive in pictura, sive in plastice 
(ib., I. XXXV.), sive in marmore (ib., I. XXXVI.) indicandas. 
x\ccedit, quod nobilia dicuntur multa ex eis operibus^ quae 
describuntur (lahn, a. a. 0. 124; Kekule: Die Gruppe des 
Kiinstlers Menelaos, S. 14). Quamquam haec Furtvaenglero 
non probari non ignoramus SBntienti hanc vocem «nobilis» 
Germanico illi, «beriihmt», quod saepissime ac de omnibus 

rebus adhibetur, respondere. Proinde ac si linguae Latinae 
nulla alia vox suppetat, qua Germanicum illud «beruhmt» 
•exprimi possit ! — Hic paululum commorari liceat, ut de 
loco nondum satis explanato, quid mihi videatur, proferam. 
Quid sibi velint verba reliqua multitiidine passim dispersa 
{XXXIV , 53) , primo aspectu non liquet. Quod nisi ita 
esset, non apud Strackium (C. P. S. Naturgeschichte, 
Dritter Theil, S. 411) translata ea hoo modo legeremus 
«wobei ich von der ubrigen grossen Zahl noch einzelnes 
einstreuen werde.» Perpensis autem quae modo disputa- 
vimus, dubitarinon potest, quin in statuariis describendis huius 
reliquae multitudinis omnino nulla fiat mentio. Omnes enim 
artifices omniaque opera, qui in ilHs N. H. capitibus trac- 
tantur, ne eis quidem exceptis , qui obiter • et in aliorum 
mentione referuntur (XXXV, 53) vel quorum nulla opera 
memorantur (XXXIV, 85), in nobilibus sunt numerandi. 
<3uae cum. ita sese habeant, significavit Ph'nius eis, qui 
hbros suos essent lecturi, hanc rehquam multitudinem . eis 
non contineri, sed esse passim dispersam. 

Sectio IL Hactenus certis argumentis demonstravimus 
Pasitelem solum fuisse Phnio auctorem primarium. Hoc vel 
inde efficitur, quod duobus rehquis auctoribus, qui ad id 
tempus exquisiti fontes Phnii in eis partibus, quas tractamus, 
habiti sunt, Nepoti aut Varroni, aut nihil aut pauca debentur. 

Nepoti Heynius primus praecipuum locum inter fontes 
artificum historiae tribuit (cf. supra, p. 3). Post eum 
Brunnius comparatis inter se Nepotis, qui dicitur, vitis 
virorum rllustrium et eis N. H. capitibus, de quibus agimus, 
cum cognationem ahquam in utriusque scriptoris dicendi 
genere perspexisse sibi visus esset, ex iUis vitis in hos hbros 
translata esse ea, quae ad ingenium moresque artificum 
pertinerent, coniecit. Non tanti est eos locos, quos attuht, 
ordine perlustrare atque statuere, quid in eis sit simile, quid 
dissimile : qua in re ipse videtur veritus esse, ne simih- 
tudinem ahquam in eis locis inesse viri docti negarent, cum 
<hceret praecipuum fructum eius comparationis, quam in- 

stituisset, non hunc esse, quod collatos inter se locos prorsus 
similes esse iudicaret, sed quod in eis legendis ita animi 
nostri afllcerentur, ut inclinarentur ad existimandum plurima 
ex eis, quae Plinius de artificibus tradit, ab auctore illius 
libri, qui «de exce llen tibus ducibus» inscribitur, 
esse profecta. Quamquam in eiusmodi rebus alius aliter 
afficitur. Quae lecta Bruhnio multa communia inter se habere 
visa sunt eumque moverunt, ut multa ex eis , quae Pliniana 
urtificum historia continentur, ab illis vitis fluxisse suspi- 
caretur, ea tantum abest, ut Urlichsium eodem modo affe- 
cerint, ut etiam ad existimandum nihil inde coUigi posse 
impulerint (QR., 17). Quidquid est, Brunnium sensu illo, 
quo in conferendis inter se libro de excellentibus. 
ducibus inscripto et artificum historia Pliniana est affectus, 
in errorem esse inductum his est demonstrandum. 

De auclore eius libri, qui de excellentibus ducibus. 
pxterarum gentium inscribitur, quam magna fuerit 
inde a Gifanio et Lambino controversia, nemo est, qui 
ignoret. Guius Ungerus, vir in primis acutus, finem facere 
videtur (Abh, der k. b. Ak. der Wiss. I. Gl. XVI. Bd. 
I. Abth. : Der sogenannte Gornelius Nepos, 129). Is enim 
comparatis inter se Gatonis Atticique vitis, quas Nepotis 
esse constat, et reliquis, de quibus diversae erant sententiae, 
cum vitiis, quae his inhaerent, tum sermonis diversitate has 
a Nepote esse alienas demonstravit. Gui Ungeri sententiae 
plures iam docti viri accesserunt (vgl. Literarisches Gentral- 
blatt, 1882, n. 8; Deutsche Literaturzeitung, 1882, No. 8). 
Quae cum ita sint, quid de Brunnii coniectura fiet, qua 
Nepoti multa sint vindicanda, quae artificum historia Pliniana 
continentur ? Nam Hyginum, cui non sine veri quadam 
similitudine vitae illae exterorum ducum ab Ungero tribu- 
untur, Nepotis loco ponere ad eumque referre, quae ab illa 
profecta pujabantur, vel eo, quod indicibus nomen Hygini 
non continetur, nuUi in mentem veniet. Sed egregia Ungeri 
disputatione illud quoque docemur in Nepotis amisso opere, 
quodde viris illustribusinscribebatur(S.139),rionGraecos. 
et Romanos, sed solos Romanos fuisse tractatos ; vix enim 

•casu factum esse, ut et omni.a vitarum fragmeHta, viginti 
numero, ad Romanos pertinerent et Nepotis testimonium 
Plutarclius nisi in Romanorum ducum vitis non afferret (144). 
<3ua re item admonemur, ne quid ex Pliniana artificum 
historia ad Nepotem revocemus. Denique, si eos N. H. locos 
inspicimus , in quibus Nepos laudatur , cum octo ad 
Oeographica (II, 169; III, 4, 132; IV, 77; V, 4; VI, 5, 
31, 199), quattuor ad Exempla (IX, 136; XXXIII, 145; 
XXXVI, 48, 59) revocari possint, quattuor in medio relin- 
quantur (IX, 61; Xftl, 104; XVI, 35; XXXV, 16) neque 
tamen ab illo de viris illustribus libro manaverint, vel 
inde veri simiilimum est hunc de viris iilustribus hbrum 
a Plinio in artificum historia non esse adhibitum. 

Sed ne Varro quidem in ea fuit exquisitus auctor. 
Schreibero quidem Varronianam artis historiam adhibitam 
€sse suspicanti (cf. supra, p. 4) cum queratur, quod lucu- 
brationes suas accuratiore aliqua refutatione Brunnius dignas 
non habuerit (Rhein. Mus. XXXI, 219), morem geramus. 
Is igitur, postquam in oppugnando Urlichsio idque haud 
semper prospero successu (QR. 21, 22i ea, quae de artificum 
aetatibus referuntur, e Varronis vel Nepotis Annalibus non 
posse deprompta esse disseruit, sic pergit : «Nunc vero cum 
Urlichsio condudimus eundem Varronem, cui Pausiae pic- 
toris aetasdebeatur (p. 25) «auctorem fuisse*omnium aetatum 
apud Plinium relatarum» (p. 12). Eum autem locum evol- 
ventibus (p. 25), quo ex aetate Paiisiae pictoris etiam reli- 
•quae aetates ad Varronem revocantur , haec recurrunt : 
«Varroni deberi quae XXI. libri § 4 de Pausia pictore pro- 
ferunlur ; cum autem de Pausia eadem in XXXV. libri § 125 
sqq. exposita sitit (nisi quod olympiadis mentio omissa sit), 
coniici potest etiam pictorum aetates itemque statuariorum 
ii Varrone profectas esse , quippe cum omnes artificum 
aetates inter se comparatae atque colligatae sint». Sit quidem 
e Varrone profecta § 4 1. XXI., tamen Brunnium sequens 
(SB. 316) non puto prorsus eadem de Pausia in libro XXXV. 
proferri atque in libro XXI. Atque haec ipsa in altero loco 
omissa olympias ea est, quae dubitationem moveat, cum 

Plinius in referendis ceteris artificum aetatibus diligens fuisse 
videatur. Sed ideo mihi omnino diversi fuisse videntur 
fontes, quibus in eis locis usus est, quod in uno Pausiae 
tabula stephaneplocos appellatur (XXI), in altero dua 
eius nomina, stephaneplocos et stephanopolis , a di- 
versis auctoribus deprompta afferuntur (XXXV, 125) addita 
etiam alterius nominis origine : quod coronas vendidando^ 
paupertatem sustentaverat. Haec enim non modo in XXI. 
libro non inveniuntur, verum etiam cum ahis quibusdam a 
Pasitele profectis locis, in quibus variae auctorum adhibi- 
torum sententiae proferuntur (XXXIV, 68; XXXV, 61, 
101, 125, 133, 137) , aptius congruunt , quam ut dubitari 
possit, quin ex eodem fonte manaverint. Denique fac Pausiae 
aetatem in XXXV. libro non esse omissam ; legendum erit, 
ut in libro XXI. : post centesimam olympiada. Sed 
aetatem illam aUter indicari atque rehquas artificum aetates 
nemo non videt. Labefactata igitur Schreiberi argumen- 
tatione, quam de aetatibus instituit, cum reliquam descrip- 
tionem cum eis cohaerere'ipse fateatur (24), sequitur, ut ne 
ipsa quidem e Varrone fluxerit. 

Artificum indice a Varrone composito usum esse PUnium 
Oehmichenus nobis persuadere volens sic dissei-it : Graecum 
artificum indicem (p. 169) a Varrone esse exscriptum (203) 
exscriptumque a PUnio adhibikim. Sed primum quaeri 
potest, unde habeat Graecum iUum indicem, quem Varro- 
exscripsisse putandus sit. Hunc inde erui posse iudicat, quod 
in artificum enumeratione sex nomina, quorum primae 
Utterae.aspiratione sunt praeditae, inter aUa eisdem Utteri& 
incipientia primum vel ultimum locum obtinent, prout in 
Utterarum ordine eam, quae latinae respondet, antecedunt 
vel subsequuntur : v. g. Cresilas , Canachus , Chaereas, 
(C=K, Ch=X); Theorus, Theon, Tauriscus (Th=0, T=T). 
Inde Latino artificum indici Uttefarum ordine disposito- 
Ubrum quendam Graecum, quem « Griechisches Original» 
vocat, subesse coUigit. Sed ambiguum iUud « r i g i n a 1 »• 
progrediente oratione in «J^exicon» immutatur (SS. 179, 
185, 203....), cui mutationi intercedendum mihi videtur. 

Quo enim iure ex paucis illis nominibus perfectum protinus 
Lexicon, non fortasse nominum indices aliquos litteranim 
ordine dispositos praesto fuisse concluditur? Quid? quod~ne 
indices quidem praesto fuisse his paucis nominibus efficitur, 
cum fieri potuerit, ut Graeca Plinius nomina undique de- 
prompta Graec(5 literarum ordine disponeret, disposita. iti 
Latinum ordinem nominibus aspiratione praeditis in numero 
eorum, quae eadem littera inciperent, primum vel ultimum 
locum tribuens converteret, sic conversa exscriberet. Prae- 
terea, cur Graecum illum artiticum indicem non ipsum, 
sed intercedente Romano auctore exscriptum velit Oehmi- 
chenus, audiamus. Ex multis rationibus, quae ad illud de- 
monstrandum alferri possint, unam dicit a se eligi, quae 
prorsus sufficiat : Latinis Utteris, sed inverso ordine factam 
earum muherum, quae pinxerunt (XXXV, 147), enumera- 
tionem (213 ff). Qua in re valde dolendum puto, quod 
suppetente argumentorum copia vir doctus non vidit •fieri 
posse, ut, quam attulit , una ratio sibi quidem penitus, 
aliis non sufficeret. Nam ex duobus mediis nominibus, 
Irene et Calypso , quibus soHs efficitur , ut omnino 
de Latino Htterarum ordine cogitari possit, quid, quaeso, 
concludi potest? Quid? quod fortasse in ea enumeratione 
^temporis , quo muheres illae floruerunt , ratio habita est, 
cum Timarete, quae prima nominatur, Miconis fiUa fuerit, 
is autem ante XG. olympiada vixerit (XXXV, 59). 



Caput n. 

Ad eam partem transimus, in qua, quid primario illi 
fonti, quid ceteris debeatur, ostendendum est. Sed, antequam 
de singuhs agamus, unum est praemittendum. Atque e 
catalogis, qui dicuntur, plura fluxisse arbitrati sunt Uriich- 
sius (Skopas in Attika, 1864; Skopas Leben und Wirken, 
S. 53, Anm. ; Chrest., S. 317, Anm.) et Briegerus (KL 49), 
ita tamen, ut alter de eis loqueretur, qui semper in locis, 
ubi collocata essent artis opera, praesto fuissent, alter tales 

mtellegeret, quos Vespasianus imperator conscribendos cu- 
rasset (1. 1. 50). Hauc Briegeri sententiam vix defendi posse 
haud male demonstrat Schreiberus (Rhein. Mus. XXXI, 
"219 flf.), cui assentitur Furtvaenglerus , (1.1. p. 8). Contra 
«atalogos,. qui semper ibi praesto fuissent, ubi servarentur 
res pretiosae, neuter argumenta ad lidem faciendam prorsus 
apta protulit. In. qua, sententiarum varietate haec mihi fere 
visa sunt. Constat fuisse qui templa custodirent atque omnium 
rerum in eis collocatariim curam haberent {XXXIV, 38 ; 
XXXVI, 30); e quibus cum unum videamus patres docere 
argenteos esse dypeos, qui pro aereis (aureis, Detlefsen) 
jper aliquot iam lustra adsignabantur (XXXV^ 14) , etiam 
catalogos eis in . promptu fuisse non sine causa suspi- 
camur. Sed tales , si aderant, quaeritur utrum Plinius 
adhibuerit necne. Equidem cum aliis de causis, tum idcirco 
non adducor, ut catalogos a Plinio adhibitos esse existimem, 
quod indicibus non continentur ; in quibus cum nonnulli 
relati sint auctores, qui quid contulerint incertum est, prius- 
quam ad externos fontes confugiamus, exspectare consen- 
taneum est, donec sit statutum , quid eis, qui indicantur, 
debeatur. 

lam nunc ad Pasitelem nos convertamus. De eius 
vita et opere cum iam fusius a viris doctis sit disputatun» 
{cf. cum alios, tum Urhchsium, QR., 8; Briegerum, 34, sqq.), 
satis erit indicare, quid eis, quae in priore huius disputa- 
tionis capite disseruimus, in cognitione quinque ab eo 
scriptorum voluminum proficiamus. Certum quidem est haec 
non solum eorum operum descriptionem complexa esse, 
quae fieri potuit, ut ipse vidisset, verum etiam eorum, quae 
in Graecorum scriptorum, de quibus egimus, commentariis 
erant tractata. Sed tamen haud pauca remanent, quae non- 
dum satis sunt explicata. Nam, ut exempla aCferam, ne 
nunc quidem vel quot genera nobilium operum illa volu- 
mina comprehenderint , vel quo ordine res descriptas tra- 
diderint, vel quo tempore confecta sint, compertum habemus. 
Quidquid est, praeter eos locos, qui Varroni (Fabio VestaH), 
Deculoni, Apioni, ipsi Plinio, incertis auctoribus tribuendi 

esse videntur, quin reliqua Pasiteli vindicentur, nijiil obstare 
existimo. Quamquam operae pretium esse duco de eis, quiaie 
a Pasitele profecta esse nemo unquam iudicavit ^ pauca 
disserere. 

Librorum ordinem in ea enumeratione sequi consen- 
taneum videtur. In XXXIII. libro Urlichsius (QR. 9) omnia, 
quae de Mentore traduntur (§ 164), ad Varronem refert, 
cum quia hic scribit aeneum sibi esse huius caelatoris signum, 
tum quia in VII. N. H. libri § 127 eadem de toreutarum 
principe commemorata e Varrone manavisse putanda siint. 
Sed verba Varro se et aereum signum eius habuisse scribit 
confecto iam libro addita esse videntur , quippe quae 
descriptionis perpetuitatem manifesto perturbent. Quae si 
omittuntur , laiidatissimum caelatorem luculentissime ex- 
cipiunt proximi ab eo in admiratione, hos ipsos qui in ea 
arte minus celebres fuerunt. Illud vero gravioris est momenti, 
quod non suo ponuntur loco. De aeneo enim signo cum 
agatur, Plinius autem diversa artificurh opei^a diversis in 
libris tractet (XXXIV, 69 et XXXVI, 20 ; XXXIV, 77 et 
XXXV, 128; XXXIV, 76 et XXXV 68; etc, etc.) idque 
praesertim in caelatoribus XXXIII, 166 et XXXV, 84, 85, 
90, 91), in XXXIV. libi^o hoc Mentoris signum fuit de- 
scribendus. Denique, quod omnem dubitationem toUit, a 
Graecis auctoribus fluxerunt ea, quae de caelatoribus tra- 
duntur (XXXV, 64). Omnino autem fieri non potuit, ut illi 
de artificibus eius generis egissent neque eitis, qui longe 
omnium fuit princeps in caelatura, mentionem ullam fecis-r 
sent. UndePasitelis ipsiusnomen aetatemquePlinius habuerit, 
videbimus infra (p. 28). 

• Omnes fere viri docti § 166 verba exstant 

cupidines Muciano tribuunt (cf. cum aiios, tum Briegerum, 
p. 60 ; Urlichsium, p. 9 ; L. Brunnium : De Licinio Muciano, 
Lipsiae, 1870, p. 41). Vocibus enim exstant hodie signifi- 
cari putant totum hoc indicium ad periegetam aliquem, qui 
paulo ante ea opera, de quibus agitur, ipse vidisset, esse 
]*evocandum. Equidem etsi multum abest, ut hoc eorum 

argumentum pro nihilo ducam, quid prohibuerit, quominus 
is locus, ubi opera illa servari dicebantur, in Pasitelis volu- 
minibus indicatus a Plinio exscriberetur, non video. 

lam statuariorum indicem (XXXIV, 49 — 52) a Graecis 
auctoribus profectum esse supra demonstravimus (p. 10). 
Qui cum Phnio nisi per Pasitelem non sint cogniti, sequitur, 
ut ad hunc scriptorem revocandae sint aetates in indice illo 
relatae : unde apparet erravisse viros doctos, cum ex ipso 
ApoUodoro manavisse aetates illas existimarent (cf. cum 
aUos, tum Furtvaenglerum, p. 19, sqq). 

Paulo difficiUor est quaestio de iudicns, quae de Phidiae, 
Polycleti, Myronis, Pythagorae, Lysippi artificiis proferuntur 
(64, 55, 58, 59, 65). Quae generatim dicuntur et inter se 
cohaerere et a Varrone, quippe qui nominetur (56^,^ esse 

profecta. . Sed iam Briegerus haec : Phidias iudicatur 

et Polydetus ut Phidias aperuisse cum ceteris non 

necessario cohaerere monuit (l. 1. p. 43) idque recte. Huius 
opinioni Furtvaenglerus assentitur (a. a. 0. S. 69). Equidem 
ad hoc veUm animum advertas : in eis Phidiae et Polycleti 
iudiciis, quae modo a ceteris seiunximus, voce toreutices 
ea omnia comprehendi, quae ad statuariam pertinent, quam 
artem memoratur quis aperuerit, quis consummaverit ; in 
reUquis vero partes tantum eius artis describi, dico symme- 
triam et argutias, ut PUnii verbo utar, idque ita, ut, quem 
ad modum paulatim sint excuUae, inteUegatur ivgl. Furt^ 
waengler, 69). Quae cum ita sese habere videam, adducor, 
ut existimem duo iudiciorum iUorum genera esse distin- 
guenda: unum Phidiae Polycletique merita in statuariam artem 
complectens, aUerum describens, quosnam symetria argutiae- 
que progressus per Polycletum , Myronem , Pythagoram, 
Lysippum fecerint. Quidquid autem est, neganti Brunnio 
(SB. S. 314) e Varrone profecta esse iudicia iUa, si verba 

quadrafa exemplum (56) excipias, assentior. Fac 

enim ex uno eodemque fonte fluxisse iUa verba et ea, quae 
<^e Myrone dicuntur, in symmetria diligentior et in 
ar t e n u m e ro si o r, ei symmetriae, in qua Myron diUgentior, 
Lysippus diUgentissimus fuisse traditur, respondere deberet 

ea symmetria, cuius Polycletum prope expertem fuisse iudi- 
candum est, non illud quadrata et paene ad exemplum. 
Nam non est, cur putemus vocem quadratus, quae § 65 
iterum legitur, etiam ad Varonem esse revocandam, cum 
nihil obstet, quominus et Varro Graecum illud TSTpaywvo^ 
ex uno fonte, et Plinius ex altero, ambo fortasse ex eodem 
Pasitele in Latinum quadratus converterint. Accedit, quod 
in Lysippo vox symmetriae Latinum nomen non hdbet 
(XXXIV, 65). Quam vocem semel adhibitam (58) cum 
Plinius minus probaret atque in Latinum vocabulum con- 
vertere volens non inveniret, quae huic respondei-etj idque 
indicaret, Graecum librum exscripsisse putandus est. Ita 
enim haec verba, quae Oehmicheno maximis impedita diffi-. 
cultatibus videntur (S. 179), facile exphcari possunt. Huic 
autem de Lysippo prolato iudicio cum iudicia de Myrone et 
Pythagora enuntiata aptissime cohaereant, haec quoque a 
Graeco auctore, Pasitelem dico, deprompta esse existimandum 
est. Postremo cum pictorum illustrium iudicia, quaUa multa 
sunt (XXXV, 60, 67, 76, 79, 98, 123, 128), cum eis , de 
quibus agitur, cognationem quandam habere manifestum sit, 
illa autem a Pasitele orta esse constet (cf. priorem huius 
disputationis partem), idem de eis , quae tractamus , est 
dicendum. 

In hbro XXXV., si Bambergensis codicis lectionem 
annae cum Prellero in Dianae, quam lectionem Detlef- 
senus in N. H. ab ipso edita recepit (94), mutaverimus, quin 
quae de Hercule averso traduntur PasiteU tribuamus, nihil 
erit, quod obstet (vgL P^urtwaengler, S. 48). De operibus 
autem in Concordiae templo collocatis (XXXIV, 73, t7, 80, 
89, 90 ; XXXV, 66, 131, 144) Furtvaenglerum sequor sen- 
tientem (S. 43, Anm.) nihil impedire, quominus hoc dekibrum, 
priusquam est a Tiberio renovatum, artis opera habuerit : 
quo fit, ut signorum tabularumve ibi collocatorum mentionem 
a Pasitele ortam esse negare non possimus. 

In hbro XXXVI. quae de Praxitele traduntur ^20— 22) 
Pasiteh, non Muciano (vgL Furtwaengler, 53 f.) vindico. 
Quamquam taha a pluribus auctoribus narrata esse facile 
concedo. 

Neque certi quidquam repperi, quod me moveret, ut • 
quae de Mausoleo proferuntur (30 — 31) ab eo aliena esse 
ducerem. 

Ne Servilianis quidem in hortis posita artis opera a 
Pasitele profecta esse negare possumus, cum iam initio 
seculi Dctavi post urbem conditam ibidem fuisse coUocata 
suspicari liceat (Urlichs, QR. 19). 

Varroni, praeter additamentum quoddam, de quo supra 
^gimus (p. 23), nomen aetatemque PasiteHs (XXXIII, 156) tri- 
buimus. Eidem aut fortasse Pabio Vestali (Urlichs, QR., 14) 
quae de picturae initiis (XXXV, 15-16) et de illustribus picto- 
ribus, qui ante XG. -olympiada fuerunt, traduntur (54 — 59) 
vindicamus. Nam cum omnia illa inter se cohaereant, vix 
erit quisquam, qui putet ipsum Phnium ea ex diversis auc- 
toribus cohegisse. De Romano autem fonte est cogitandum, 
cum ei Graeci scriptores, quos Phnius adhibuit, pictorum 
descriptionem nisi nonagesima olympiada non inceperint. 
Cur vero vel Varroni ipsi vel Fabio Vestah ea vindicemus, 
id causae est, quod ex ahis auctoribus Romanis, si quae de 
eis nota sunt respicimus (cf. Urhchsium, QR., phiribus locis), 
nuUus de picturae initiis continua oratione egisse videtur • 
(cf. Schreiberum, 1. 1. p. 12). Nam, ut Nepoti ea tribuam, 
id quod Furtvaenglero placuit (S. 15, ff.) adduci non possum. 
Is recte quidem iudicavit (S. 27) perpetuam picturae fiistoriam 
,§ 15. inceptam tam arte § 56 continuari, ut de uno frag- 
mento in duas partes diviso, non de diversis fontibus sit 
cogitandum. Quamobrem haud leviter stupeo, cum ad ea, 
quae inde colhgit, aniihum adverto : Plinii verba mox 
docebimus non ad § 56, sed ad insequentem § 17 refe- 
renda esse. Profecto mirandum est ihud virum doctum non 
vidisse pessimam inde eius sensus, quem habent vocabulum 
mox etfuturi tempus, depravationem oriri. Hoc enim 
verbum, si vera esset Furtvaengleri sententia, idem atque 
nunc sonaret, futuri tempus praesentis vim obtineret, id 
quod neque per se dici potest et a Phnii usu prorsus 
ahenum est (XXXIII, 117; XXXV, 111); neque minus 

verba m o x d o c eb i m u s iion modo inutilia essent, verum 
etiam totum orationis contextum turbarent. Praeterea vir 
doctus, postquam merito suspicatus est ab omni veri simili- 
tudine abhorrere Plinium pra^ter eum auctorem, quem in 
manibus habuisse credendus est, etiam Nepotem adiisse aut 
indicium illud occasione repertum narmlioni inseruisse (S. 26), 
illud non vidit fieri potuisse, ut illa verba a Nepote sumpta 
iam eo fonte, quem Phnius exscripsit, continerentur. Quod 
ut existimem, me adducit eximius, quem hac explicatione 
obtinemus, sensus. Nam in §§ 15—16 de picturae initiis, de 
monochromatis picturis, de primis pictoribus, in §§ 54 — 67 
de aetate picturae (cf. indicem rerum llbri XXXV.) agere 
Pliniusin animo liabebat. Qui postquam ex eo fonte, quem 
adhibebat, Ecphantum, qui primus hneas colore tritae testae 
inlevit, ab eo diversum fuisse cognovit, quem Nepos Damarati 
comitem fuisse tradiderat , cum id verum esse iudicaret 
neque tamen probare posset, nisi ubi de picturae aetate 
ageret, ad § 56 verbis mox docebimus rem distuUt. 
Deinde ad antiquitatem picturarum in Itaha transiens (cf. 
indicem rerum huius hbri), cum vidisset inde iam tum 
argumentum alferri posse ad probandum duo Ecphantos esse 
distinguendos, dico picturae absolutionem (66) in Italia 
ante urbem conditam, coniunctionem quandam § 16 cum 
insequente § 17 particula e n i m instituit. Accedit , quod, 
Furtvaengierum si sequimur, talia nobis sunt admittenda, 
quae partim minime veri similia sunt, partim probari non 
possunt : Nepotem a Plinio emendari (1. 1. 27), picturae 
historiam libris de viris illustribus esse insertam (1. 1. 29), 
quod a vero abesse prorsus demonstravimus (p. 20 sq.). — 
Varronis esse § 154 ultimam partem inde a verbo ante 
hanc aedem, §§ 165- -156 omnes fatentur. 

In Ubro XXXVI. videntur §§ 9 — 14 ad Varronem esse 
referendae (vgl. Urlichs : Die Anfange der griechischen Kiinst- 
ler, Programm, Wiirzburg 1871, S. 38 ; Furtwaengler S. 60 ; 
Brieger, S. 67 ff.). — Item § 17 iudicium de Agoracriti 
Venere prolatum Varronis est, non tamen cetera de hoc 
artifice tradita. Nam cum certum sit Antigonum de Agora- 

crito egisse (vgl. Wilamowitz-Moellendorf, a. a. 0. S. 10), de 
praestanti praestantissimi Phidiae discipuli signo Pasitelem. 
aliquid exscripsisse, exscriptum Plinium in suum usum con- 
vertisse veri simile est. — Denique quae § 39 inde a verbis 
,sitae fuere .... ad verba §41 auctor est ad Varronem 
revocanda esse manifestum est. 

Apionis sunt quae XXXV. libri § 88 inde a verbo 
Imagines leguntur. 

Ad Flinium ipsum pertinere videntuv ea, quae uncis 
inclusimus : XXXIV, 67, Myronem nohilitavit bucula celeiratis 
versibus laudata [quando alieno plerique iudicio magis quam suo 

<:ommendantur] ; ibid., 65, Polycleti astragalizontes 

\mnt in imperatoris Titi atrio]; ibid. 84, [Atque ex omnibus 

disposita] ; XXXV, 83, Apellis Protogenisque 

delineatam tabulam [consumptam priore incendio Caesaris domus 
audio] ; ibid. § 118 ; XXXVI, 27 [Romae quidem . . . dignam 
famxi]; ibid 37 — 38, [similiter .... Rhodii], (vgl. Urlichs, 
Chrest. PHn., S. 387). 

Deculo prodit (XXXV, 70) Parrhasii Archigallum a 
Tiberio amatum in eius cubiculo fuisse inclusum. 

Ad extremum, ne omisisse quidquam videamus, eos 
locos aiferimus, qui ne coniectura quidem probabili, unde 
manaverint, scire potuimus. Primum quidem enumeranda 
sunt artis opera, quae in aedificiis post Pasitelem exstructis 
erant collocata. In eis autem operibus ea primum distin- 
guenda videntur, quorum 1 o c i tantum, ubi servabantur, 
unde Phnius notitiam hauserit, ignoratur : velut tempU Pacis 
in quo erant Timanthis heros (XXXV, 74) et Protogenis 
lalysus (ibid., 107), Philippi porticus et Martis 
U 1 1 r i s templi, quorum altera Theori bellum Iliacum 
(ibid., 144), alterum ApelUs Venerem (ibid.,99) et Praxitehs 
Cupidinem XXXVI, 22) continebat. — De aliis non modo 
eius loci, ubi ponebantur, verum etiam ipsius operis cog- 
nitionem e quo fonte Phnius sumpserit nescimus : velut 
Ilegiae Castoris et Polhicis ante aedem lovis tonantis 

(XXXIV, 78), Leocharis lovis tonantis eodem loco(ibid.,79), 

Nicomachi Scyllae in templo P a c i s (XXXV, 109), Zeuxidis 

Helenae in Ph.ilippiporticibus (ibid., 66), Antiphili 

Liheri patris^ Alexandri piierij Hippolyti eodem loco (ibid., 

114), N iciae iVmeoe in c u r i a (ibid., 131), Zeuxidis Musarum 

R m a e (ibid., 66) , Apellis Belli et Triumphi in f o r o 

Augusti (ibid., 93), Cephisodoti Latonae in Palatini 

Apollinis templo(ib., 25) et Timothei Dianae eodem loco 

(ibid., 32), Praxitelis Maenadum , Thyadum , Caryatidarum, 

Silenorum, ApolUnis, Neptuni (ibid., 23), Cephisodoti Veneris 

(ibid., 24), Scopae duorum. lampterum et canephori (ibid., 26), 

Arcesilae Cento>-i Nymphas gerentis (ibid., 33), Eutychidis 

Liheri patris (34) inAsinii Pollionis monumentis, 

Reliqua, quorum fontes ignoramus, haec sunt : 

XXXIV, 62 : I.ysippus fecit destringentem se [quem Marcus 
Agrippa .... reposuerii], 

63 : Lysippus orsus [quam statuam .... 

rernanentilms] . 
82 : Strongulion . . . appellant [oh id , . . illustramt]. 
69 : Praxiteles .... fuere [Veneremque , , . ,parem\. 
XXXV, 91 : Apellis Venus [conseniiit .... Dorothei manu\, 
116—117; 119—120. 
131 : Hyacinthus [quem Caesar Augustus .... dicamt]. 
122 ; IBl — 152 ; 154 inde usque ad vocem 
Gorgasi et 157. 
XXXVI, 28—29. 

33 — 34 : ea, de quibus supra sermo non fuit. 

36 : [Ex honore .... lapide], 

38 : [Agripjyae Pantheum .... celehrata], 

41 : Invenio et Canachum .... fecisse marmorea. 

42—43. 

Haec habui, quae adhuc de Pliniana artificum historia 
<licerem. In qua cum plura remaneant investiganda , si 
res feret, inceptum opus persequar. 

